﻿၂ သ့းစၤလနံ 2 Thessalonians 1

1 Paul, Silvanus, and Timothy, to the assembly of the Thessalonians in God our Father, and the Lord Jesus Christ:
1 စီၤပီလူး ဒီးစီၤစံလၤ ဒီးစီၤတံၤမသ့း, စံးဘၣ် ပှၤသ့းစၤလနံဖိ အတၢ်အိၣ်ဖှိၣ် လၢပပၢ်ယွၤဒီး ပကစၢ်ယ့ၣ်ၡူးခရံာ် အပူၤန့ၣ်,

2 Grace to you and peace from God our Father and the Lord Jesus Christ.
2 မ်တၢ်ဘျုးတၢ်ဖှိၣ် ဒီးတၢ်ဃူတၢ်ဖိး လၢပပၢ်ယွၤ ဒီးကစၢ်ယ့ၣ်ၡူးခရံာ် အအိၣ်န့ၣ် ဘၣ်သုတက့ၢ်.

3 We are bound to always give thanks to God for you, brothers, even as it is appropriate, because your faith grows exceedingly, and the love of each and every one of you towards one another abounds;
3 ပုၢ်သ့ၣ်ဝဲၢ်သ့ၣ်ဧၢ, ပဂ့ၤစံးထီၣ်ပတြၢၤ ယွၤအဘျုးအဖှိၣ် လၢသုဃိတဘိယူၢ်ဃီ, ဒ်တၢ်အကြၢးအဘၣ်အသိး လီၤ. အဂ့ၢ်ဒ်အံၤ, သုတၢ်နာ်ဒိၣ်ထီၣ်ဒိၣ်မး, ဒီးသုတၢ်အဲၣ်လိာ်ကွံလိာ်သုသး ကိးဂၤဒဲးန့ၣ်, အါထီၣ်ဝဲလီၤ.

4 so that we ourselves boast about you in the assemblies of God for your patience and faith in all your persecutions and in the afflictions which you endure.
4 မၤသးဒ်န့ၣ်ဒီး, မ့ၢ်သုတၢ်ဝံသးစူၤ, ဒီးသုတၢ်နာ်, လၢသုဘၣ် တၢ်မၤအၢမၤသီ ဒီးတၢ်နးတၢ်ဖှီၣ်အပူၤ အဃိဒီး, ပဝဲဒၣ်ပကစၢ်ဒၣ်ပဝဲအံၤ, ပပာ်ပသး ကဖၢလၢ လၢသုဂ့ၢ်, လၢယွၤအတၢ်အိၣ်ဖှိၣ်တဖၣ်အပူၤလီၤ.

5 This is an obvious sign of the righteous judgment of God, to the end that you may be counted worthy of the Kingdom of God, for which you also suffer.
5 အဝဲန့ၣ် မ့ၢ်တၢ်အုၣ်အသးဘၣ်ဃးဒီးယွၤ အတၢ်စံၣ်ညီၣ်တီလၢ အပာ်သု လၢသုဂ့ၤ ဘၣ်ဃးဒီးယွၤအဘီအမုၢ်, လၢသုတူၢ်တၢ် လၢအဃိစ့ၢ်ကီး အဂ့ၢ်လီၤ.

6 Since it is a righteous thing with God to repay affliction to those who afflict you,
6 အဂ့ၢ်ဒ်အံၤ, မ့ၢ်တၢ်တီတၢ်လိၤ လၢယွၤ, လၢအကဟ့ၣ်တၢ်နးတၢ်ဖှီၣ် လၢပှၤလၢအမၤနးမၤဖှီၣ်သု,

7 and to give relief to you who are afflicted with us, when the Lord Jesus is revealed from heaven with his mighty angels in flaming fire,
7 ဒီးလၢအကဟ့ၣ် ပှၤလၢအဘၣ် တၢ်နးတၢ်ဖှီၣ် သုဝဲသ့ၣ်အံၤ, လၢသုကန့ၢ်ဘၣ် တၢ်အိၣ်ဘှံးဒီးပှၤ, ဖဲကစၢ်ယ့ၣ်ၡူး အိၣ်ဖျါထီၣ်လၢမူခိၣ် အိၣ်ဒီးအကလူး ဘၣ်ဃးဒီး အစိအကမီၤ,

8 giving vengeance to those who don’t know God, and to those who don’t obey the Good News of our Lord Jesus,
8 လၢမ့ၣ်အူလၣ်အပူၤ လၢအကဟ့ၣ်ဆၢတၢ် လၢပှၤတသ့ၣ်ညါဘၣ်ယွၤ, ဒီးပှၤတစူၢ်ဘၣ် ပကစၢ်ယ့ၣ်ၡူးခရံာ် အတၢ်သးခုအကစီၣ် အကတီၢ် လီၤ.

9 who will pay the penalty: eternal destruction from the face of the Lord and from the glory of his might,
9 အဝဲသ့ၣ် ကဘၣ် အတၢ်ဒဲးဘး လၢတၢ်ဟးဂီၤ အထူအယိာ် လၢယွၤအမဲာ်ညါ, ဒီးအစိအကမီၤအလၤ အကပီၤအအိၣ်,

10 when he comes to be glorified in his saints, and to be admired among all those who have believed (because our testimony to you was believed) in that day.
10 ဖဲအဟဲဝဲ လၢမုၢ်တနံၤန့ၣ် လၢအကဘၣ် တၢ်မၤလၤကပီၤအီၤ လၢအပှၤစီဆှံ, ဒီးကဲထီၣ် တၢ်ကမၢကမၣ်အလီၢ် လၢကယဲၢ် ပှၤလၢအနာ်တၢ်, အကတီၢ်လီၤ. အဂ့ၢ်ဒ်အံၤ, ပတၢ်အုၣ်ပသးန့ၣ် ဘၣ် တၢ်နာ်အီၤ လၢသုန့ၣ်လီၤ.

11 To this end we also pray always for you, that our God may count you worthy of your calling, and fulfill every desire of goodness and work of faith, with power;
11 လၢတၢ်န့ၣ် အဃိ ပဘါထုကဖၣ် လၢသုဂီၢ်တဘိယူၢ်ဃီ ဒ်သိး ပကစၢ်ကပာ်သု လၢပှၤဂ့ၤဘၣ်ဃးဒီး တၢ်ကိးက့ၤအီၤ, ဒီးကမၤလၢထီၣ်ပှဲၤထီၣ် ကယဲၢ် တၢ်အဲၣ်ဒိးဘၣ်ဃးဒီး တၢ်မၤဂ့ၤ, ဒီးတၢ်မၤဘၣ်ဃးဒီး တၢ်နာ်, အိၣ်ဒီး တၢ်အစိအကမီၤ,

12 that the name of our Lord Jesus may be glorified in you, and you in him, according to the grace of our God and the Lord Jesus Christ.
12 ဒ်သိး ပကစၢ် ယ့ၣ်ၡူးခရံာ်အမံၤ ကဘၣ် တၢ်စံးထီၣ်ပတြၢၤ လၢသုပူၤ, ဒီးသုဝဲ လၢအဝဲဒၣ်အပူၤ, ဒ်ပကစၢ်ယွၤ ဒီးကစၢ် ယ့ၣ်ၡူး အဘျုးအဖှိၣ် အိၣ်ဝဲအသိးန့ၣ်လီၤ.

၂ သ့းစၤလနံ 2 Thessalonians 2

1 Now, brothers, concerning the coming of our Lord Jesus Christ, and our gathering together to him, we ask you
1 ဒီးပုၢ်သ့ၣ်ဝဲၢ်သ့ၣ်ဧၢ, ပဃ့ကညးသု လၢပကစၢ်ယ့ၣ်ၡူးခရံာ်ဟဲက့ၤဒီး လၢပတၢ်အိၣ်ဖှိၣ်ရိဖှိၣ်ဆူ အအိၣ်အဂ့ၢ်,

2 not to be quickly shaken in your mind, nor yet be troubled, either by spirit, or by word, or by letter as from us, saying that the day of Christ had come.
2 ဒ်သိး သုသး သုတဟူးတဝး လၢအဆိအချ့တဂ့ၤ, ဒ်သိးသုသုတဘၣ် တၢ်ပျံၤတၢ်ဖုး လၢသး မ့ၢ်ဂ့ၤ, လၢတၢ်ကတိၤ မ့ၢ်ဂ့ၤ, လၢလံာ် ဒ်အဟဲလၢပအိၣ်မ့ၢ်ဂ့ၤ, ဒ်ကစၢ်အမုၢ်နံၤ ကဘၣ်ဘူးတ့ၢ်အသိးန့ၣ် တဂ့ၤ.

3 Let no one deceive you in any way. For it will not be, unless the departure comes first, and the man of sin is revealed, the son of destruction,
3 သုတဒိးလီသုသး လၢတၢ်နီတမံၤ နီတဂၤတဂ့ၤ. အဂ့ၢ်ဒ်အံၤ, တၢ်ကဒံကဒါန့ၣ် မ့ၢ်တဟဲဆိဘၣ်, ဒီးတၢ်ဒဲးဘးပိာ်ခွါ, တၢ်ဟးဂီၤ အဖိခွါ

4 he who opposes and exalts himself against all that is called God or that is worshiped; so that he sits as God in the temple of God, setting himself up as God.
4 လၢအဂ့ၢ်လိာ်ဘှီလိာ်, ဒီးပာ်ထီၣ်ထီအသး လၢကယဲၢ် တၢ်လၢတၢ်ကိးအီၤလၢကစၢ်, လၢတၢ်ဘါအီၤအဖီခိၣ်, တုၤအဆ့ၣ်နီၤဝဲ လၢယွၤအဟံၣ်ပူၤ, ဒီးဒုးနဲၣ်အသး လၢအမ့ၢ်ယွၤတဂၤန့ၣ်, မ့ၢ်တအိၣ်ဖျါထီၣ်ဒီး, မုၢ်တနံၤန့ၣ် တတုၤဘၣ်ဝဲဘၣ်.

5 Don’t you remember that, when I was still with you, I told you these things?
5 မ့ၢ်သုတသ့ၣ်နီၣ်ထီၣ် လၢယအိၣ်ဒံး ဒီးသုအဖၢမုၢ်ဒီး, ယစံးဘၣ်တဲဘၣ်သု လၢတၢ်န့ၣ်တဖၣ်ဘၣ်ဧါ.

6 Now you know what is restraining him, to the end that he may be revealed in his own season.
6 ဒီးတၢ် လၢအတြီဝဲ ခဲကနံၣ်အံၤ ဒ်သိးအကအိၣ်ဖျါထီၣ် လၢအဆၢကတီၢ်ဒၣ်ဝဲ ဒီး,သုသ့ၣ်ညါလီၤ.

7 For the mystery of lawlessness already works. Only there is one who restrains now, until he is taken out of the way.
7 အဂ့ၢ်ဒ်အံၤ, ခဲကနံၣ်အံၤဒၣ်လဲာ်, တၢ်အၢ အတၢ်ခူသူၣ်မၤတၢ်လီၤ. ကမၤတၢ်ထဲ လၢပှၤတြီတၢ်ခဲကနံၣ်အံၤ တအိၣ်တြီလၢၤဘၣ် တၢ်အကတီၢ်ဧိၤန့ၣ်လီၤ.

8 Then the lawless one will be revealed, whom the Lord will kill with the breath of his mouth, and destroy by the manifestation of his coming;
8 တုၤနုၤတစုတၢ်အၢတဂၤန့ၣ် ကအိၣ်ဖျါထီၣ်လီၤ. အဝဲန့ၣ် ပကစၢ်ယ့ၣ်ၡူး ကမၤလၢာ်ကွံာ်အီၤ လၢအထးခိၣ် အသါထီၣ်, ဒီးကမၤဟးဂီၤအီၤ လၢအဟဲန့ၣ် အတၢ်အိၣ်ဖျါလီၤ.

9 even he whose coming is according to the working of Satan with all power and signs and lying wonders,
9 အဝဲန့ၣ် ဟဲတၢ်န့ၣ် ကမၤအသး ဒ်မုၣ်ကီၤလံၢ်အမၤတၢ် အသိး, လၢ ကယဲၢ် တၢ်စိတၢ်ကမီၤ, ဒီးတၢ်လီၤလိၢ်လီၤလး ကဘျံးကဘျၣ်,

10 and with all deception of wickedness for those who are being lost, because they didn’t receive the love of the truth, that they might be saved.
10 ဒီး လၢ ကယဲၢ် တၢ်လီတၢ်ဝ့ၤ ဘၣ်ဃးဒီး တၢ်တတီတလိၤ ဘၣ်လၢပှၤလၢအကတုၤလၢ တၢ်ဟးဂီၤတဖၣ်အကျါ လီၤ. အဂ့ၢ်ဒ်အံၤ, တတူၢ်လိာ်ဘၣ် တၢ်အဲၣ်ဒိး တၢ်မ့ၢ်တၢ်တီ, ဒ်သိးအကတုၤ လၢတၢ်အုၣ်က့ၤခီၣ်က့ၤအီၤဘၣ်.

11 Because of this, God sends them a working of error, that they should believe a lie;
11 မၤသးဒ်န့ၣ်ဒီး ယွၤကမၢလီၤ တၢ်လီဆူၣ် လၢအဝဲသ့ၣ် အလိၤ, ဒ်သိးအကနာ် တၢ်ကဘျံးကဘျၣ်,

12 that they all might be judged who didn’t believe the truth, but had pleasure in unrighteousness.
12 ဒ်သိး ကယဲၢ် ပှၤလၢအတနာ်ဘၣ် တၢ်မ့ၢ်တၢ်တီဘၣ်, ဒီးအဲၣ်ဒိး တၢ်တတီတလိၤဘၣ်ခဲလၢာ်န့ၣ်, ကဘၣ် တၢ်စံၣ်ညီၣ်ဃၣ် အီၤလီၤ.

13 But we are bound to always give thanks to God for you, brothers loved by the Lord, because God chose you from the beginning for salvation through sanctification of the Spirit and belief in the truth;
13 ဘၣ်ဆၣ်ဒီး ပှၤလၢကစၢ်အဲၣ်အီၤသုဝဲ, ပုၢ်သ့ၣ်ဝဲၢ်သ့ၣ်ဧၢ, ပဂ့ၤစံးထီၣ်ပတြၢၤ ယွၤအဘျုးအဖှိၣ် လၢသုဃိ တဘိယူၢ်ဃီ, အဂ့ၢ်ဒ်အံၤ, ယွၤဃုထၢက့ၤသု လၢတၢ်အခီၣ်ထံး ဒ်သိး သုကတုၤ လၢတၢ်အုၣ်က့ၤခီၣ်က့ၤသု လၢတၢ်မၤစီဆှံ ဘၣ်ဃးဒီး သးန့ၣ်, လၢတၢ်စူၢ်က့ၤနာ်က့ၤ တၢ်မ့ၢ်တၢ်တီအဃိလီၤ.

14 to which he called you through our Good News, for the obtaining of the glory of our Lord Jesus Christ.
14 ဒီးယွၤကိးက့ၤသုဆူအဝဲန့ၣ် အပူၤ လၢပတၢ်သးခုအကစီၣ်, ဒ်သိး သုကန့ၢ်ဘၣ် ပကစၢ် ယ့ၣ်ၡူးခရံာ် အလၤကပီၤန့ၣ်လီၤ.

15 So then, brothers, stand firm, and hold the traditions which you were taught by us, whether by word, or by letter.
15 မၤသးဒ်န့ၣ်ဒီး, ပုၢ်သ့ၣ်ဝဲၢ်သ့ၣ်ဧၢ, အိၣ်ဂၢၢ်ဆိးကျၢၤ, ဒီးဟံးဃာ် တၢ်သိၣ်တၢ်သီတဖၣ် လၢသုမၤလိ လၢတၢ်ကတိၤမ့ၢ်ဂ့ၤ, ပလံာ်မ့ၢ်ဂ့ၤန့ၣ် တက့ၢ်.

16 Now our Lord Jesus Christ himself, and God our Father, who loved us and gave us eternal comfort and good hope through grace,
16 ဒီးပကစၢ် ယ့ၣ်ၡူးအကစၢ်ဒၣ်ဝဲ, ဒီးယွၤ, ပပၢ်လၢအအဲၣ်ပှၤ, ဒီးဟ့ၣ်လီၤ ပှၤ လၢတၢ်မၤမုာ် ပှၤလီၤထူလီၤယိာ်, ဒီးတၢ်မုၢ်လၢ်အဂ့ၤ လၢတၢ်ဘျုးတၢ်ဖှိၣ်န့ၣ်,

17 comfort your hearts and establish you in every good work and word.
17 မ်အမၤမုာ်ထီၣ်က့ၤသုသး, ဒီးဒုးအိၣ်ဂၢၢ်ဆိးကျၢၤသု လၢကယဲၢ် တၢ်ကတိၤအဂ့ၤ, ဒီးတၢ်မၤအဂ့ၤအပူၤန့ၣ် တက့ၢ်.

၂ သ့းစၤလနံ 2 Thessalonians 3

1 Finally, brothers, pray for us, that the word of the Lord may spread rapidly and be glorified, even as also with you;
1 တၢ်ကတိၤ လၢခံကတၢၢ်, ပုၢ်သ့ၣ်ဝဲၢ်သ့ၣ်ဧၢ, ဘါထုကဖၣ်တၢ် လၢပဂီၢ် ဒ်သိးယွၤအကလုၢ်အထါ ကဃ့ၢ်, ဒီးဘၣ် တၢ်လၤတၢ်ကပီၤ, ဒ်လၢသုကျါအသိးန့ၣ်,

2 and that we may be delivered from unreasonable and evil men; for not all have faith.
2 ဒီးဒ်သိး ပကပူၤဖျဲး ဒီးပှၤလၢအနၢ်က့ၣ် ဒီးပှၤအၢပှၤသီန့ၣ် တက့ၢ်. အဂ့ၢ်ဒ်အံၤ, ပှၤတအိၣ်ဘၣ်ဒီး တၢ်နာ် ကိးဂၤဒဲး ဘၣ်.

3 But the Lord is faithful, who will establish you, and guard you from the evil one.
3 ဘၣ်ဆၣ်ဒီး ကစၢ် လၢအကဒုးအိၣ်ဂၢၢ်ဆိးကျၢၤ သု, ဒီးကပၢၤသု လၢတၢ်အၢတၢ်သီ သုတဘၣ်သုတဂ့ၤ တဂၤန့ၣ်, အကလုၢ်တီလီၤ.

4 We have confidence in the Lord concerning you, that you both do and will do the things we command.
4 ဒီးပနာ် လၢကစၢ်အပူၤ လၢသုဂ့ၢ်, လၢသုမၤတ့ၢ်, ဒီးသုကမၤဒံးတၢ် လၢပမၤလိာ် သုန့ၣ်လီၤ.

5 May the Lord direct your hearts into the love of God, and into the patience of Christ.
5 ဒီးမ်ကစၢ် ဆှၢ သုသးဆူ ယွၤအတၢ်အဲၣ်တၢ်ကွံ, ဒီးခရံာ် အတၢ်ဝံသးစူၤအပူၤ တက့ၢ်.

6 Now we command you, brothers, in the name of our Lord Jesus Christ, that you withdraw yourselves from every brother who walks in rebellion, and not after the tradition which they received from us.
6 ဒီးပုၢ်သ့ၣ်ဝဲၢ်သ့ၣ်ဧၢ, ပမၤလိာ်သု လၢပကစၢ် ယ့ၣ်ၡူးခရံာ်အမံၤ, ဒ်သိးသုကဟးဆှဲး ကယဲၢ် ဒီပုၢ်ဝဲၢ် လၢအလဲၤ တၢ်တဂ့ၤတဘၣ်ဘၣ်, ဒီးတဒ်သိးဘၣ် ဒီးတၢ်သိၣ်တၢ်သီ လၢအဒိးန့ၢ်လၢပှၤဘၣ်, ကိးဂၤဒဲးန့ၣ် တက့ၢ်.

7 For you know how you ought to imitate us. For we didn’t behave ourselves rebelliously among you,
7 အဂ့ၢ်ဒ်အံၤ, သုဂ့ၤကွၢ်လိပှၤ ဒ်လဲၣ်ဒ်လဲၣ်န့ၣ်, သုသ့ၣ်ညါ သုကစၢ်ဒၣ်သုဝဲလီၤ. အဂ့ၢ်ဒ်အံၤ, ပတမၤဘၣ်တၢ်တဂ့ၤ တဘၣ်ဘၣ် လၢသုကျါဘၣ်.

8 neither did we eat bread from anyone’s hand without paying for it, but in labor and travail worked night and day, that we might not burden any of you;
8 ပှၤဂၤအကိၣ် ပတအီၣ်ဘၣ် ကလီကလီ နီတဂၤဘၣ်. မ့ၢ်ပမၤတၢ်, ဒီးမၤတုၤ တၢ်ဘှံးပသး, လၢမုၢ်ဆါ ဒီးလၢမုၢ်နၤ, ဒ်သိး ပသုတပာ် တၢ်ဃၢ လၢသုလိၤ နီတဂၤတဂ့ၤလီၤ.

9 not because we don’t have the right, but to make ourselves an example to you, that you should imitate us.
9 ပစိပကမီၤ တအိၣ်ဘၣ်န့ၣ် တမ့ၢ်ဘၣ်. မ့ၢ်ဒ်သိး ပကပာ်ပသး လၢတၢ်အဒိအတဲာ် လၢသုကကွၢ်လိပှၤ အဂီၢ်လီၤ.

10 For even when we were with you, we commanded you this: “If anyone will not work, neither let him eat.”
10 အဂ့ၢ်ဒ်အံၤ, ဖဲပအိၣ်ဒီးသုန့ၣ်, ပမၤလိာ်သု လၢတၢ်အံၤ, ပှၤလၢအတမၤဘၣ် တၢ်တဂၤဂၤန့ၣ်, မ်အသုတအီၣ် စ့ၢ်ကီး တၢ်တဂ့ၤ လီၤ.

11 For we hear of some who walk among you in rebellion, who don’t work at all, but are busybodies.
11 အဂ့ၢ်ဒ်အံၤ, ပနၢ်ဟူ လၢပှၤတနီၤနီၤ လၢသုကျါ လဲၤတၢ်တဂ့ၤတဘၣ်ဘၣ်, ဒီးတမၤဘၣ်တၢ်ဘၣ်, မ့ၢ်အမ့ၢ် ပှၤမၤကျီၣ်ကျဲတၢ် ဒီးပှၤဂၤအတၢ်န့ၣ်လီၤ.

12 Now those who are that way, we command and exhort in the Lord Jesus Christ, that with quietness they work, and eat their own bread.
12 ပှၤမၤဝဲ ဒ်န့ၣ်တဖၣ်, ဒ်သိးအကမၤတၢ်ဘှီၣ်ဘှီၣ် ဒီးအီၣ်အကိၣ်ဒၣ်ဝဲ ဒီး,ပမၤလိာ်, ဒီးသဆၣ်ထီၣ် အခံ လၢပကစၢ် ယ့ၣ်ၡူးခရံာ် အပူၤန့ၣ်လီၤ.

13 But you, brothers, don’t be weary in doing well.
13 မ့မ့ၢ်သုဝဲသ့ၣ်အံၤ, ပုၢ်သ့ၣ်ဝဲၢ်သ့ၣ်ဧၢ, မၤတၢ်ဂ့ၤန့ၣ်, သုသုတလီၤဘှံးလီၤတီၤ တဂ့ၤ.

14 If any man doesn’t obey our word in this letter, note that man, that you have no company with him, to the end that he may be ashamed.
14 ပှၤမ့ၢ်တစူၢ်ဘၣ် ပကလုၢ် လၢလံာ်အပူၤအံၤ တဂၤဂၤဒီး, တိၢ်နီၣ်အီၤ, ဒီးဒ်သိး အကမဲာ်ဆှးဒီး, သုတရ့လိာ်ဒီးအီၤတဂ့ၤ.

15 Don’t count him as an enemy, but admonish him as a brother.
15 ဒီးသုတပာ် အီၤ ဒ်တၢ်အဒုၣ်အဒါအသိး တဂ့ၤ. မ်သုသိၣ်က့ၤသီက့ၤ အီၤ ဒ်ဒီပုၢ်ဝဲၢ်အသိးန့ၣ် တက့ၢ်.

16 Now may the Lord of peace himself give you peace at all times in all ways. The Lord be with you all.
16 ဒီးတၢ်ဃူတၢ်ဖိး အကစၢ် အကစၢ်ဒၣ်ဝဲန့ၣ်, မ်အဟ့ၣ် သု လၢတၢ်ဃူတၢ်ဖိး လၢတၢ်ခဲလၢာ်အပူၤ တဘိယူၢ်ဃီ တက့ၢ်. မ်ကစၢ်အိၣ်ဒီးသု ခဲလၢာ်တက့ၢ်.

17 The greeting of me, Paul, with my own hand, which is the sign in every letter: this is how I write.
17 ယၤစီၤပီလူး ကတိၤဒိၣ်တၢ် လၢယစုဒၣ်ယဲ, လၢအမ့ၢ် တၢ်ပနီၣ် လၢလံာ်ဟ့ၣ်ယုၢ်ခဲလၢာ် အပူၤန့ၣ်, ယကွဲးဒ်အံၤလီၤ.

18 The grace of our Lord Jesus Christ be with you all. Amen.
18 ပကစၢ် ယ့ၣ်ၡူးခရံာ် အဘျုးအဖှိၣ်န့ၣ်, မ်အအိၣ်ဒီးသု ခဲလၢာ်တက့ၢ်. အၤမ့ၣ်.